﻿ Praktikus tanácsok a fogzás időszakának átvészelésére - Napidoktor
Praktikus tanácsok a fogzás időszakának átvészelésére
A baba nyűgössége nemcsak a picire, a szülőkre is komoly hatással lehet, hiszen a megváltozott életritmus és a kialvatlanság megnehezíti az egész család életét.
A csecsemők fogzása általában egy ilyen nehéz időszak, főleg, hogy sok egyéb probléma is társulhat mellé; például hőemelkedés, vagy a megváltozott széklet, amely bőrirritációhoz vezethet. A témával kapcsolatban dr. Makleit László belgyógyász osztja meg gondolatatait, tanácsait és ad pár praktikus tippet a gyakorló anyukák és apukák számára.
A csecsemők fejlődésének egyik legfontosabb szakasza a fogzás, amely önmagában is nagy felfordulást okozhat a pici mindennapjaiban. A tejfogak áttörése hat hónapos kor körül kezdődik, persze könnyen előfordulhat, hogy már születéskor is jelen van 1-2 alsó fog. Elhúzódó fogzás esetén pedig jóval a hat hónapos kor után jelennek meg az első fogacskák; hároméves korig összesen húsz bújik ki.
Mivel csillapítsuk a kicsi fájdalmát?
A legtöbb csecsemőnél a fogzáshoz enyhe tünetek, étvágytalanság, a széklet állagának megváltozása, vagy éppen hőemelkedés társulhat. Viszont fontos tudni, hogy magas láz esetén másra kell gondolni, és tanácsos mihamarabb szakemberhez fordulni. De a fájdalmat, illetve a nyűgösséget hogyan csillapíthatjuk?
„A szülők közelsége, a nyugodt környezet biztosítása, de akár egy simogatás is sokat segíthet” – kezdte dr. Makleit László belgyógyász. – „Nagyobb babák esetén kitalálhatunk olyan programot, vagy játékot, amivel eltereljük a figyelmet. Ha ez se segít, akkor a csecsemőkori fájdalomcsillapításra rendelkezésre állnak vény nélkül kapható készítmények is, azonban az első használat előtt érdemes a gyermekorvossal konzultálni.”
Hogyan kezeljük a kipirosodott bőrt?
Sok babánál előfordul, hogy ebben az időszakban megváltozik a széklet összetétele és az arra hajlamos gyermekeknél megjelennek a pelenkakiütések.
„Az érzékeny bababőr minden változásra reagál. Ilyenkor fontos, hogy fürdetés után ne dörzsöljük a nedves bőrt, inkább puha kendővel itassuk fel a folyadékot, majd hagyjuk a babapopsit teljesen megszáradni” – javasolta a doktor úr.
Ilyenkor fontos, hogy pelenkacsere után legalább 10-15 percig hagyjuk a megszárított bőrt fedetlenül. A babapopsi kipirosodásának megelőzésére alkalmazzuk a Sudocrem care & protect kenőcsöt*, amely a komponensei révén védőréteget képez, táplálja a bőrt és megóv a fertőzésektől.
Evési nehézségek esetén mi a teendő?
Gyakran előfordul az is, hogy a kisbaba nem akar enni. Ilyenkor a hozzátáplálást érdemes választanunk. Azonban figyelni kell arra is, hogy a korai hozzátáplálás emésztőszervi panaszok forrása lehet.
„A helyesen táplált baba a fogzás kezdetekor még szopik, esetleg tápszert kap. Később, amikor már szilárd táplálék is szerepel az étrendben, új fog megjelenésekor inkább a pépes állagú, könnyen lenyelhető táplálékot részesítsük előnyben. Kerülendő a savas táplálék, illetve az új ízek bevezetése. Készítsük el ilyenkor a baba kedvelt ételeit” – mondta a belgyógyász, aki fontosnak tartja, hogy a szülők ebben a sokszor valóban nehéz időszakban is kiegyensúlyozottak maradjanak, relaxációval és tornával próbáljanak meg feltöltődni.
babafogzásgyerekKebelbarátsírás
Németh Kristóf és kisfia „pasis” hétvégével kezdte a vakációt
Így gondozzuk frissen ültetett növényeinket
A cukorétvágy az agyban dől el?
Könnyű gyümölcsös-túrós pite
Ezt teszi a túl sok só a beleinkben
Mikor koraszülött egy csecsemő?
Fokozottan vigyázzunk gyermekeinkre a szünidő alatt!
A véralvadásgátlót szedők legnagyobb félelme – vérzésveszély
Hideg légörvény és záporok tarkítják a mai nap időjárását